**Ministru kabineta noteikumu projekta “Grozījumi Ministru kabineta 2010. gada 28. decembra noteikumos Nr.1229 “Noteikumi par šķirnes atšķirīguma, viendabīguma un stabilitātes pārbaudi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Augu šķirņu aizsardzības likuma 18. panta piektā daļa,  Komisijas 2021. gada 6. maija Īstenošanas Direktīva (ES) 2021/746, ar kuru attiecībā uz dažu lauksaimniecības augu un dārzeņu šķirņu pārbaužu protokoliem groza Direktīvu 2003/90/EK un 2003/91/EK un attiecībā uz dažiem augu botāniskajiem nosaukumiem groza Direktīvu 2003/90/EK (turpmāk – Komisijas Īstenošanas direktīva (ES) 2021/746). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010. gada 28. decembra noteikumi Nr.1229 “Noteikumi par šķirnes atšķirīguma, viendabīguma un stabilitātes pārbaudi” (turpmāk – noteikumi Nr.1229). 2021. gada 6. maijā ir pieņemta Komisijas Īstenošanas direktīva 2021/746/ES.  Noteikumu projekts paredz precizēt sarakstu ar jauniem Kopienas Augu šķirņu biroja (turpmāk – *CPVO*) pārbaudes protokoliem laukaugu sugām un dārzeņu sugām, kā arī informatīvo atsauci uz Eiropas Savienības direktīvām.  Jauni *CPVO* pārbaudes protokoli ir izstrādāti tādām laukaugu sugām kā *Avena nuda L.* – kailgraudu auzas (TP 20/3, 06.03.2020.), *Avena sativa* L. (arī *Avena byzantina* K. Koch) – auzas (arī Bizantijas auzas) (TP 20/3, 06.03.2020.), *Brassica napus* L. (partim) – rapsis (TP 36/3 ,21.04.2020.), *Pisum sativum*L. (partim) – sējas zirņi (TP 20/3, 06.03.2020.), *Phleum nodosum*L. – gumainais timotiņš (TG 34/7,17.12.2020.), *Phleum pratense* L. – pļavas timotiņš (TG 34/7,17.12.2020.), *Trifolium pratense* L – sarkanais āboliņš (TG 5/8,17.12.2020.) un tādām dārzeņu sugām kā *Brassica oleracea* L. – brokoļi (sparģeļkāposti) (TP 151/2, 2.red., 21.04.2020.), *Capsicum annuum* L. –  paprika jeb dārzeņpipari, (TP76/2,2.red., 21.04.2020.), *Cucumis melo* L. – melones, (TP 104/2 red.,  21.04.2020.), *Cynara cardunculus* L. – artišoki, lapu artišoki (TP 184/2 red., 06.03.2020.), *Pisum sativum* L. (partim) – , šķautņainie zirņi, lobāmie apaļie zirņi un cukurzirņi (TP 7/2, 3. red. , 06.03.2020.), *Solanum lycopersicum* L. – tomāti (TP 44/4, 4. red., 21.04.2020.), *Solanum habrochaites* S. Knapp & D.M. Spooner; Solanum lycopersicum L. × Solanum habrochaites S. Knapp & D.M. Spooner; *Solanum lycopersicum* L. × *Solanum peruvianum* (L.) Mill.; *Solanum lycopersicum* L. × *Solanum cheesmaniae* (L. Ridley) Fosberg; *Solanum pimpinellifolium* L. × *Solanum habrochaites* S. Knapp & D.M. Spooner – tomātu potcelmi (TP 294/1, 4. red., 21.04.2020.).  Noteikumu projektā ir iekļautas arī sugas, kas nav minētas Komisijas Īstenošanas direktīvā 2021/746, bet ir ietvertas sēklaudzēšanas direktīvās un Latvijas normatīvajos aktos, lai selekcionārs, kas vēlas iekļaut šķirni Latvijas augu šķirņu katalogā, zinātu, kuri *CPVO* protokoli vai Starptautiskās jaunu augu šķirņu aizsardzības savienības (turpmāk – UPOV) vadlīnijas ir jāievēro, veicot šķirnes atšķirīguma, viendabīguma un stabilitātes pārbaudi.  Atsevišķu dārzeņu sugu nosaukumi ir precizēti saskaņā ar Ministru kabineta 2010.gada 29.jūnija noteikumiem Nr. 592 “Dārzeņu sēklaudzēšanas un sēklu tirdzniecības noteikumi”.  Tā kā direktīvas normas jāpārņem ne vēlāk kā līdz 2021. gada 31. decembrim, ir paredzēts, ka noteikumu projekts stāsies spēkā 2022. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz lauksaimniecības augu sugu šķirņu un dārzeņu sugu šķirņu selekcionāriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina līdzšinējo administratīvo procedūru. Noteikumu projekts neuzliek papildu administratīvo slogu selekcionāriem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2021. gada 6. maija Īstenošanas Direktīva (ES) 2021/746, ar kuru attiecībā uz dažu lauksaimniecības augu un dārzeņu šķirņu pārbaužu protokoliem groza Direktīvu 2003/90/EK un 2003/91/EK un attiecībā uz dažiem augu botāniskajiem nosaukumiem groza Direktīvu 2003/90/EK Direktīvas normas ir jāievieš un normatīvais akts jāizdod un jāpublicē ne vēlāk kā līdz 2021. gada 31. decembrim. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas Īstenošanas direktīva (ES) 2021/746. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Īstenošanas direktīva (ES) 2021/746 | | | |
| 1. pants | Noteikumu projekta  1.2. apakšpunktā izteiktā noteikumu Nr. 1229 1. pielikuma I nodaļa | Minētā norma ir pārņemta pilnībā. | Pārņemtā norma neparedz stingrākas prasības. |
| 2. pants | Noteikumu projekta 1.2. apakšpunktā izteiktā noteikumu Nr. 1229 1. pielikuma II nodaļa | Minētā norma ir pārņemta pilnībā. | Pārņemtā norma neparedz stingrākas prasības. |
| 3. panta. 1 punkts | Noteikumu projekta 2. punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 3. panta 2.punkts | Nav jāpārņem; noteikts termiņš normatīvo aktu pieņemšanai un publicēšanai. | Nav attiecināms. | Nav attiecināms. |
| 4. pants | Nav jāpārņem. | Netiek pārņemta, jo Latvijā laukaugu un dārzeņu sugām netiek veiktas atšķirīguma, viendabīguma un stabilitātes pārbaudes. | Nav attiecināms. |
| 5. pants | Nav jāpārņem; noteikta spēkā stāšanās kārtība. | Nav attiecināms. | Nav attiecināms. |
| 6. pants | Nav jāpārņem; minēti direktīvas adresāti. | Nav attiecināms. | Nav attiecināms. |
| PIELIKUMS  A daļa  I pielikums | Noteikumu projekta 1.2. apakšpunktā izteiktā noteikumu Nr.1229  1.pielikuma  I nodaļas  1.1. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| PIELIKUMS  A daļa  II pielikums | Noteikumu projekta 1.2. apakšpunktā izteiktā noteikumu Nr. 1229  1.pielikuma  I nodaļas  1.2. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| PIELIKUMS  B daļa  I pielikums | Noteikumu projekta 1.2. apakšpunktā izteiktā noteikumu Nr. 1229  1.pielikuma  II nodaļas  2.1. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| PIELIKUMS  B daļa  II pielikums | Noteikumu projekta 1.2. apakšpunktā izteiktā noteikumu Nr. 1229  1. pielikuma  II nodaļas  2.2. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 “Kārtība, kādā valsts pārvaldes iestādes sniedz informāciju par tehnisko noteikumu projektu”.  No Komisijas Īstenošanas direktīvas (ES) 2021/746 pielikuma A daļas netiks pārņemtas dažu sugu pārbaudes vadlīnijas, ievērojot Komisijas 2017. gada 16. marta Lēmumu 2017/478/ES, ar ko Bulgāriju, Čehiju, Dāniju, Vāciju, Igauniju, Īriju, Spāniju, Franciju, Kipru, Latviju, Lietuvu, Maltu, Nīderlandi, Poliju, Slovēniju, Slovākiju, Somiju, Zviedriju un Apvienoto Karalisti atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību. Latvija ir atbrīvota no tādu sugu pārņemšanas savos normatīvajos aktos, kuras nav piemērotas Latvijas klimatiskajiem apstākļiem un valstī netiek audzētas, tāpēc arī nav pamata pārņemt Komisijas Īstenošanas direktīvā 2019/1985 esošo sugu šķirņu obligāti pārbaudāmās prasības tām sugām, kas Latvijā netiek audzētas. Atbrīvojums attiecas uz šādām sugām: *Agrostis canina* L. – suņu smilga (TG 30/6, 12.10.1990.), *Bromus catharticus* Vahl – akotu lāčauza, *Bromus sitchensis* Trin. – Sitkas lāčauzai (TG 180/3, 04.04.2001.), *Medicago doliata* Carmign. – taisndzeloņu lucerna (TG 228/1, 05.04.2006.), *Medicago italica* (Mill.) Fiori – Itālijas lucerna (TG 228/1, 05.04.2006.), *Medicago littoralis* Rohde ex Loisel. – piekrastes lucerna (TG 228/1, 05.04.2006.), *Medicago lupulina* L. – apiņu lucerna (TG 228/1, 05.04.2006.), *Medicago murex* Willd. – dzeloņainā lucerna (TG 228/1, 05.04.2006.), *Medicago polymorpha* L. – zobainā lucerna (TG 228/1, 05.04.2006.), *Medicago rugosa* Desr. – krokainā lucerna (TG 228/1, 05.04.2006.), *Medicago scutellata* (L.) Mill. – vairoga lucerna (TG 228/1, 05.04.2006.), *Medicago truncatula* Gaertn. – nošķeltā lucerna (TG 228/1, 05.04.2006.), *Arachis hypogea* L. – zemesrieksti (TG 93/4, 09.04.2014.), *Carthamus tinctorius* L. – saflors (TP 134/3, 12.10.1990.), *Gossypium spp*. – kokvilna (TP 88/2, 11.12.2020), *Oryza sativa* L. – rīsi (TP 16/3, 01.10.2015.), *Sorghum bicolor* (L.) Moench subsp. *bicolor* – sorgo (TG 122/1, 19.03.2019.), *Sorghum bicolor* (L.) Moench subsp. *drummondii* (Steud.) de Wet ex Davidse – Sudānas zāle (TP 122/1, 19.03.2019.), *Sorghum bicolor* (L.) Moench subsp. *bicolor* × *Sorghum bicolor* (L.) Moench subsp. *drummondii* (Steud.) de Wet ex Davidse – hibrīdi, kas radušies, *Sorghum bicolor* subsp. *bicolor* krustojot ar *Sorghum bicolor* subsp. *Drummondii* (TP 122/1, 19.03.2019.). | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.  Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Netika saņemti iebildumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Magone 67027258

Ilze.Magone@zm.gov.lv